cyanic-selkie/wikianc huggingface dataset:
Friis
Ved makeskifte med kronen 1583 ble fogd Jacob Friis eier av gården Landvik i Grimstad. Slekten eide også Lundegård og Hananger i Vanse, Vest-Agder. Jacob Friis var farfar til admiral Jesper Friis til Landvik (ca. 1605–1670). Mannslinjen døde ut 1727 med hans sønnesønn Jesper Nicolaus Friis.
Friis kan også henvise til:
Jessheim videregående skole
Skolen har seks utdanningsprogram, i tillegg til en stor avdeling for tilpasset opplæring. Den tilbyr også opplæring for barnevernet og barneverninstitusjoner samt undervisning på psykiatriske institusjoner, og den har en egen grunnskoleavdeling.
Jessheim videregående skole har en egen avdeling for voksenopplæring, og over 200 av dens elever tar videregående opplæring på kveldstid. I tillegg har skolen ansvaret for undervisningen ved Ullersmo fengsel.
Skolen er kjent for utstrakt samarbeid med ungdomsskoler om utdanningsvalg, arbeidslivsfag, forsering av fag og overgangsordninger mellom skoleslagene. Skolen har også god kontakt med lokalt næringsliv og mange av elevene får opplæring i ulike bedrifter i nærmiljøet.
Området var tidligere en militærleir, Jessheimleiren, som ble revet for å gi plass til skolen. Leiren ble opprettet av tyskerne under andre verdenskrig.
Helmut Niedermayr
Helmut Niedermayr (født 29. november 1915, død 3. april 1985) var en tysk racerfører som fikk kjøre et Formel 1-løp i. Det var Tysklands Grand Prix, et løp han ble klassifisert på en niendeplass, tre runder bak vinneren.
Niedermayr fullførte på en andreplass sammen med Theo Helfrich under 24-timersløpet på Le Mans i 1952, men noen uker senere krasjet han på Grenzlandring, drepte minst 13 og skadet 42.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Sverige og Norges søknad til EM i fotball 2016
Den 26. februar 2009 holdt NFF og det svenske fotballforbundet en pressekonferanse hvor de offentliggjorde at de søkte EM i fotball 2016. Tidligere hadde man forsøkt på en nordisk søknad for EM i 2008 som gikk heller dårlig, men Sverige har alene arrangert EM i fotball 1992 og VM i fotball 1958. 9. desember 2009 ble imidlertid søknaden skrinlagt, ettersom regjeringene i Norge og Sverige ikke vil gi statsgaranti.
Historie og utvikling
I desember 2005 ringte bystyret i Göteborg til det Svenske Fotballforbundet og spurte om de var interessert i å søke om EM i 2016. SvFF syntes planen var interessant og bestemte seg raskt for å søke. Etter den mislykte nordiske søknaden for EM i 2008 bestemte man at denne gangen skulle man kun ha én medsøker. Valget stod mellom Norge og Danmark. Norges Fotballforbund syntes dette var en spennende tanke og bestemte seg raskt for å si ja til forespørselen fra svenskene. I desember 2006 ble det kjent at Norge og Sverige jobber sammen om en søknad. Siden Norge og Sverige i dag kun har én arena som oppfyller UEFAs krav til arenaer, Ullevi i Göteborg, var det klart at en norsk-svensk søknad ville kreve store utvidelser av arenaer både i Norge og Sverige.
Oppgaven ble ikke mindre da UEFA 26. september 2008 offentliggjorde at det blir en utvidelse fra 16 til 24 lag i dette mesterskapet, noe som gjorde at arrangørkravene ble enda strengere. Likevel fortsatte arbeidet for fullt.
Man tenkte på forhånd
Stockholm, Göteborg og Malmö er de tre klare vertsbyene i Sverige. De siste to arenaene vil antagelig bli lagt til Helsingborg og til Stockholm (nummer to-arena).
Aktuelle arenaer i Sverige:
Man endte opp med
10. juli 2009 ble det annonsert at følgende fem byer/stadiumer var blitt plukket ut:
Émile Borel
Sammen med René-Louis Baire og Henri Lebesgue var han en av pionerene når det kom til måleteori og dens bruk i sannsynlighetsteori. En av hans bøker om sannsynlighet introduserte det interessante tankeeksperimentet som gjorde sitt innpass i populærkulturen under navnet Setningen om uendelig mange aper. Han publiserte også en rekke forskningspapirer på spillteori.
Sverige og Norges søknad til EM i fotball 2016
Man endte opp med
Halmstad, var også en kandidat, men droppet ut på grunn av problemer med arenaen.
Émile Borel
På 1920-, 1930- og 1940-tallet var han aktiv innen politikken. Fra 1924 til 1936 var han medlem av Frankrikes nasjonalforsamling.
Sverige og Norges søknad til EM i fotball 2016
Vertsbyer i Norge
Norge stiller med 4 arenaer.
Oslo
Det var tidlig klart at Oslo skulle velges som hovedby for den norske delen av søknaden. Ullevaal Stadion var for lite for kravet på 50 000 seter, og kunne ikke utvides til særlig mer enn 30 000. Drastiske grep måtte derfor tas.
Lihallen
Lihallen kan vise til:
Sverige og Norges søknad til EM i fotball 2016
Oslo
Den 6. februar 2008 offentliggjorde Norges Fotballforbund planer om å selge Ullevaal stadion og bygge en ny toppmoderne arena med plass til 50 000 tilskuere en annen plass i Oslo for å gjøre Norges søknad mer konkurransedyktig. Den 23. juni 2008 ble det klart at NFF snuste på tomt i Groruddalen for dette formålet. NFF har i ettertid sagt at de vil vurdere å bygge dette stadionet også om Norge/Sverige ikke skulle få arrangere EM, siden stadionet har kapasitet til å arrangere UEFA-cupfinaler. Fotballforbundet har også to alternativer på papiret, et scenario er et stadion som vil romme 55 000 tilskuere og et siste som vil romme 65 000 tilskuere. Hvis det blir EM så vil dette stadionet stå ferdig senest sommeren 2014.
Vinteren 2009 ble så Ullevaal Stadion lagt ut for salg. NFF har 2011 besluttet skrinlegge planene om et nytt stadion i Groruddalen og satse på å utvide Ullevaal stadion med ytterligere 2700 sitteplasser.
Andre
Potensielle arenaer: Reserver, Oslo allerede dekket:
Endelig valgt
9. juli 2009 ble de fire arrangørbyene/stadionene offentliggjort av NFF. Det var mange krefter som prøvde å påvirke og ifølge NFF flere gode søknader, men man endte opp med Oslo, Skedsmo (Lillestrøm), Trondheim og Stavanger.
Ekstern rapport og terminering
Konsulentselskapene Econ Pöyry og Holte Consulting overleverte til Kulturdepartementet 8. desember 2009 en rapport som var svært kritisk til EM-søknaden. Den uttalte bl.a.: «Det er vanskelig å se hvorledes Norges kapasitet kan imøtekomme behovet for innkvartering og transport. Uavklarte tomte- og finansieringsløsninger knyttet til flere av de foreslåtte arenaene vanskeliggjør kostnadseffektiv gjennomføring av planene. Det fremstår også som lite sannsynlig at alle arenaer kan ferdigstilles innen de fristene som er fastsatt av UEFA».
Rapporten kan leses her.
Dagen etter ble det klart at Norge og Sverige trakk EM-søknaden. Grunnen var at ingen av de to landenes regjeringer vil stille statsgaranti for en søknad.
NFF var skuffet over vedtaket, men ønsket også å presisere at «planleggingen av et nytt nasjonalanlegg i Groruddalen fortsetter med samme styrke og intensitet».
Henning Kolstad
Henning Kolstad (født 13. april 1955) er en norsk oversetter. Han har blant annet oversatt Arn-bøkene av Jan Guillou fra svensk til norsk.
Fredensborg-Humlebæk kommune
Fredensborg-Humlebæk kommune er en tidligere dansk kommune i forhenværende Frederiksborg amt på Nordøstsjælland. Siden kommune- og regionreformen 2005–07 er kommunen med virkning fra 1. januar 2007 innlemmet i den nye Fredensborg kommune i Region Hovedstaden sammen med tidligere Karlebo kommune.
Kommunereformen
Ved kommunereformen var det uttrykt sterk misnøye med sammenslåingen fra 3 000 borgere (ca. 15 % av innbyggerne) i Fredensborg-Humlebæk kommune, og det var foreslått at Humlebæk skulle gå inn i Helsingør kommune og Fredensborg i Hillerød kommune. Det ble også overveid å trekke Hørsholm inn i fusjonen. Den 21. april 2005 konkluderte derimot den regjeringsoppnevnte oppmannen med at sammenslåingen skulle finne sted som planlagt.
UEFA Super Cup 1997
UEFA Super Cup 1997 var den 23. utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1996/1997 (FC Barcelona) og vinner av Mesterligaen 1996/1997 (Borussia Dortmund), hvor førstnevnte lag til slutt vant 3–1 sammenlagt over to kamper.
Steve Mahre
Steven Irving «Steve» Mahre (født 10. mai 1957 i Yakima i Washington) er en tidligere amerikansk alpinist.
I 1980-årene deltok han og tvillingbroren Phil i verdenscupen. Steve Mahre vant 9 verdenscuprenn i løpet av karrieren (6 i slalåm, 2 i storslalåm og 1 kombinasjon. Under OL 1984 i Sarajevo tok han sølv i slalåm, bare slått av broren. Tvillingbrødrene Michel Mulder og Ronald Mulder kopierte tvillingbrødrene Mahre ved at de begge tok medaljer på 500 m hurtigløp under Vinter-OL 2014 (gull og bronse) . Steve Mahres største triumf var gullet i storslalåm under VM 1982 i Schladming.
Dvergenes andre
Dvergenes andre er et musikkalbum av De Musikalske Dvergene som ble utgitt i 1990.
In situ
In situ er en latinsk frase som betyr på stedet (in = i, situs = beliggenhet). Det anvendes som et faguttrykk innenfor en rekke fag med noenlunde den samme betydningen, skjønt med en del nyanseforskjeller.
Ecuador under Sommer-OL 1980
Ecuador under Sommer-OL 1980. Tretten sportsutøvere fra Ecuador deltok i fem sporter, under Sommer-OL 1980 i Moskva. Det var femte gangen Ecuador deltok i et sommer-OL, de vant ikke noen medaljer.
In situ
Luftfart
I luftfartsindustrien testes utstyr ombord i fly, «in situ», (på stedet) der det skal fungere for å få bekreftet at flyet med alle aktuelle systemer fungerer sammen. Hvert enkelt apparat eller måleinstrument kan fungere normalt når det er montert for seg. Det kan likevel forekomme fenomener av elektrisk, mekanisk, eller magnetisk art, inkludert fra radiobølger, som kan forårsake uventede problemer med utstyret. Det finnes også spesielt utstyr som kan simulere forhold for «in situ»-testing.
Kunst
I kunstnerterminologi henspiller uttrykket «in situ» på den måten som kunstverket ble laget. Monets maleri av en høysåte ble malt «in situ», det vil si at han sto ute på jordet og malte det han så foran seg.
Arkeologi
I arkeologi refererer «in situ» til en gjenstand som ikke er blitt flyttet fra sitt opprinnelige sted. At en gjenstand er in situ er viktig for tolkningen av gjenstanden og dermed også kulturen som skapte gjenstanden. Så snart gjenstandens funnsted er registrert kan gjenstanden flyttes til oppbevaring, analyse og eventuell utstilling. En gjenstand som ikke er funnet in situ blir ansett som ute av kontekst og vil ikke kunne gi et nøyaktig bilde av den tilhørende kulturen. Imidlertid kan slike gjenstander gi arkeologene informasjon om hvor andre in situ-gjenstander kan bli funnet.
In situ angir kun at gjenstanden ikke har blitt flyttet på nylig. Slik sett kan et arkeologisk funn in situ også være en gjenstand som har blitt plyndret eller kjøpt et annet sted og fraktet til funnstedet.
Arkitektur
I byggekunst og arkitektur betyr «in situ» at det er brukt lite bearbeidede materialer på byggeplassen for en bygning. Dette kommer i motsetning til prefabrikkerte hus eller deler av hus som er bygget på en fabrikk og fraktet til byggeplassen for montering.
Teknikker for bygging in situ er ofte arbeidskrevende og de tar tid, men slike materialer er billigere, og det er enklere å gjøre lokale tilpasninger.
Bruk av prefabrikkerte moduler er oftest raskere og krever mindre arbeid og dermed mindre lønnsutgifter. Men modulene er dyrere, krever tyngre transport med lastebiler og eventuelt kraner, og de passer kun i et forhåndsbestemt mønster.
Astronomi
Fremtidig utforskning av verdensrommet kan komme til å være avhengig av forsyninger «in situ». Det er gamle planer om å drive romfartøyet Orion med drivstoff som kunne graves frem på månen. I forbindelse med utforskningen av Mars er det vurdert drivstoffproduksjon «in situ» og bruk av den såkalte Sabatier-reaksjonen eller prosess.
Biologi
Innen biologi hentyder begrepet «in situ» til en situasjon hvor et fenomen undersøkes presist i det miljø for det vanligvis forekommer (med andre ord uten å flytte det til et spesielt medium). Dette betyr ofte en mellomting mellom in vivo og in vitro. Et eksempel kan være når man undersøker en cellepopulasjon innenfor et intakt organ som er tatt ut av kroppen, men som er kunstig perfundert. Dette vil ikke være in vivo ettersom moderkroppen (forsøksdyret) er ofret før forsøket, og det ville ikke være det samme som å undersøke cellepopulasjonen isolert (en vanlig scenarium ved in vitro eksperimenter).
Innen onkologi: for et carcinom, betyr in situ at det foreligger ondartede celler i en svulst, men har ikke avgitt dattersvulster eller vokst utover det område hvor den angjeldende cellepopulasjon (som kreftsvulsten har oppstått fra) vanligvis befinner seg. Dette kan forekomme ved mange forskjellige kreftsvulster, som for eksempel i hud, bryst, livmorhals eller lunge.
Innen genetikk brukes begrepet in situ i forbindelse med omtale av kromosomer. For eksempel, fluorescent in situ hybridisering (FISH) kan utføres med kromosomene i cellene eller i en karyotype, som ved spektral karyotyping. I hvert tilfelle er sekvensen undersøkt i kromosomet.
Ved konservering av germplasma betyr in situ konservering prosessen hvor man beskytter arvematerialet til en utrydningstruet dyreart eller plante i dets normale habitat, i motsetning til ex situ konservering.
Kjemi og prosesskjemi
I kjemi betyr «in situ» «i reaksjonsblandingen». Det er mange ustabile molekyler som må fremstilles in situ (det vil si i reaksjonsblandingen, men som ikke kan isoleres) for bruk i ulike prosesser. Eksempler er Johnson–Corey–Chaykovsky-raksjonen (CCR) og adrenokrom.
I prosesskjemi refererer in situ ofte til industrianlegg der operasjoner eller prosedyrer utføres på stedet. For eksempel, deaktiverte katalysatorer i industrireaktorer kan regenereres på stedet (in situ) uten å bli fjernet fra reaktoren.
Informasjonsteknologi
Innen informasjonsteknologien benyttes «in situ» prosesser som en aktivitet som kan foregå uten å avbryte normal drift av et dataanlegg. En sikkerhetskopiering kan foregå «in situ» mens brukerne av anlegget bruker det som normalt. Dette kan også beskrives ved en tilbakeplassering av sikkerhetskopi og ved oppgradering av programvare som brukerprogrammer, kommunikasjonsprogrammer eller operativsystem.
Geofysikk
I fysisk geografi og geofysikk betyr in situ vanligvis naturlig stoff eller prosesser før transport. Eksempelvis blir in situ benyttet i forhold til forskjellen mellom forvitring og erosjon, hvor forskjellen er at erosjon krever et forflyttingsmedium (som vind, is eller vann), mens forvitring skjer in situ. Geokjemiske prosesser blir også ofte skildret som skjer med et stoff in situ.
I atmosfærisk vitenskap betyr in situ til målinger har skjedd gjennom direkte kontakt med stoffet, som en radiosonde som måler en luftpakke eller et anemometer som måler vind, i motsetningen til fjernmåling som radar og satellitt.
Litteratur
Innenfor litteratur brukes begrepet in situ for å beskrive en tilstand. Rosettasteinen er for eksempel opprinnelig reist på en gårdsplass for offentlig visning. Men i de fleste bilder av den berømte steinen er ikke vist in situ. Steinen ble avdekket som en del av bygningsmateriale innenfor en vegg. Dens forhold in situ i dag er dog reist vertikalt i British Museum.
Lingvistikk
I lingvistikk, særskilt innenfor syntaks, er et element sagt å være in situ dersom det er uttalt i posisjonen der det er tolket.
Jus
I juridisk sammenheng brukes in situ ofte bokstavelig. For eksempel, i Hongkong involverer in situ bytte av land ved at regjeringen skifter den opprinnelige eller utgåtte leieforholdet tilv landområde med en ny leie eller fornyer leien av det samme landområdet eller del av det.
Petroleumsproduksjon
Innenfor petroleumsproduksjon betyr in situ «på stedet», og refererer til utvinningsteknikker som benytter varme eller løsningsmidler til tungolje eller reservoarer av bitumen i undergrunnen. Det finnes flere in situ-teknikker, men de som fungerer best i oljesand benytter varme.
Erwin Finlay-Freundlich
Erwin Finlay-Freundlich (født 29. mai 1885 i Biebrich, Tyskland, død 24. juli 1964 i Wiesbaden, Tyskland) var en tysk astronom, elev av Felix Klein. Freundlich arbeidet sammen med Albert Einstein og introduserte eksperimenter som kunne teste den generelle relativitetsteorien gjennom astronomiske observasjoner basert på rødforskyvning forårsaket av gravitasjon.
We Are Heroes
We Are Heroes er en amerikansk dansegruppe med kun kvinnelige medlemmer, som blander inn mange forskjellige dansestiler i numrene, blant annet voguing, new style, wacking og andre feminine danser. We Are Heroes ble de første kvinnelige vinnerne av America's Best Dance Crew da de vant den fjerde sesongen i 2009.
Fylkesvei 4538
Fylkesvei 4538 går mellom Gausel og Godeset i Stavanger. Veien er 3,0 km lang og går gjennom Eikesetveien og Godesetdalen.
Frem til 2019 hadde veien betegnelsen fylkesvei 448.
11. oktober
11. oktober er den 284. dagen i året og den 285. i skuddår. Det er 81 dager igjen av året.
Navnedag
Kenneth, Kent og Kevin
Guatemala under Sommer-OL 1980
Guatemala under Sommer-OL 1980. Elleve sportsutøvere fra Guatemala deltok i fem sporter under Sommer-OL 1980 i Moskva. Guatemala, som deltok for fjerde gang i et sommer-OL, vant ikke noen medaljer. Carlos Silva var Guatemalas flaggbærer under åpningsseremonien.
11. oktober
Dødsfall
Se flere som døde 11. oktober i Kategori:Dødsfall 11. oktober.
Liste over Israels finansministre
Liste over Israels finansministre omfatter alle israelske finansministre siden Staten Israel ble erklært selvstendig i 1948.
Damon Harris
I tenåra var Harris en stor fan av The Temptations, særlig falsettsangeren Eddie Kendricks. Sammen med noen venner starta han ei kopigruppe med navnet The Young Tempts. Da de i 1966 lyktes å få gi ut en singel med to Temptations-låter («I've Been Good to You» og «Too Busy Thinking About My Baby»), førte det til at plateselskapet Motown gikk til sak. Plata blei trukket tilbake og like etter gitt ut igjen med gruppenavnet The Young Vandals. De gav ut et par plater til, før Harris valgte å konsentrere seg om skolegangen.
I 1971 forlot Eddie Kendricks The Temptations. Han blei erstatta av Ricky Owens, som imidlertid viste seg å være et dårlig valg. Harris stilte da opp til prøvesang, og blei tross tvil (mest på grunn av alderen; han var rundt ti år yngre enn de andre) godtatt. Han skifta da navn fra Otis til Damon for å unngå forveksling med gruppas leder, Otis Williams.
Sammen med The Temptations spilte Harris inn blant annet «Superstar (Remember How You Got Where You Are)» (1971), «Take a Look Around» (1972), «Papa Was a Rollin' Stone», «Masterpiece» (1973), «Plastic Man» (1973) og «Love Woke Me Up This Morning» (1975). Han fikk sparken i 1975 etter ymse uoverensstemmelser med de øvrige medlemmene.
Harris reetablerte nå The Young Vandals under navnet Impact. De hadde et par mindre hits, men blei etter et par år oppløst. Harris gav så ut noen singler og et album aleine, før han igjen vendte tilbake til studiene. På 1990-tallet begynte han å opptre igjen, tidvis under navnet The Temptations Review Starring Damon Harris. Richard Street, som også hadde sunget med The Temptations, deltok til tider i dette prosjektet.
47 år gammel fikk Harris påvist prostatakreft, men fortsatte sitt arbeide etter behandling. Han arbeidde etter dette mye med å øke bevisstheten rundt denne sjukdommen og oppretta en egen stiftelse med dette som formål. Harris døde 18. februar 2013 som følge av kreftsykdommen, i en alder av 62 år.
Afrikamesterskapet i friidrett 1989
Afrikamesterskapet i friidrett 1989 var det sjette Afrikamesterkapet i friidrett, det ble avviklet i Lagos i Nigeria i perioden 4. til 8. august 1989.
Kaduna (delstat)
Kaduna er en delstat i det indre nordvestlige Nigeria. Det er et ustabilt område, og i forbindelse med valget i 2007 ble det innført forbud mot demonstrasjoner i gatene. Kaduna ble i 1987 en egen delstat etter at den i lengre tid hadde vært sammenslått med en annen delstat.
Næringslivet består av produksjon av bomull, løk og ingefær. Det er en stor husdyrbestand i delstaten, vesentlig storfe, fjærfe og sau.
Cadaver/Voice of Hate
Cadaver/Voice of Hate er et split album til de to norske death metal-bandene Cadaver og Voice of Hate, utgitt 2006.
Albumet ble utgitt i et opplag på 666 kopier, da 200 var hvite og 466 var grå.
Guyana under Sommer-OL 1980
Guyana under Sommer-OL 1980. Åtte sportsutøvere fra Guyana deltok i tre sporter, boksing og friidrett under Sommer-OL 1980 i Moskva. Guyana kom på delt 35.-plass med en bronsemedalje, dette var landets første medalje i et OL.
Deus ex machina
Deus ex machina [] (latin: gud fra maskinen) betegner et fortellerteknisk grep der et usannsynlig, umotivert eller kunstig element i form av en figur, gjenstand eller begivenhet blir introdusert i en historie for å løse et problem eller en umulig situasjon.
Historisk bakgrunn
Dette fortellertekniske grepet har vært kjent og drøftet i hvert fall siden Antikkens Hellas. Aristoteles kritiserer bruken av det i Poetikken (335 f.Kr.). Den første kjente bruken av det latinske uttrykket deus ex machina er av Horats i hans Ars Poetica (18 f.Kr.), der han instruerer poeten om aldri å ty til dette. Som eksempel viser Horats til klassisk gresk tragedie, der en gudeskikkelse ofte introduseres uten foranledning for å løse opp i en ellers uløselig situasjon. Det var vanlig at en introduserte skuespilleren som spilte guden ved å senke ham eller henne ned på scenen med en kran (mekhane), slik at det fremsto som at guden plutselig steg ned fra himmelen og rett inn i handlingen - altså "gud fra maskinen".
Eksempler på bruk av deus ex machina
Deus ex machina har vært benyttet til alle tider, og gjenfinnes i alle former for Skjønnlitteratur - prosa, poesi, opera, teater, film, reklame etc.
Teater
Ludvig Holberg var en flittig anvender av deus ex machina, for eksempel i Erasmus Montanus. Der nekter Rasmus for at jorden er flat som en pannekake helt frem til femte akt, der kongens løytnant uten foranledning entrer scenen og får Rasmus til å krype til korset og innrømme for alle at jorden er flat. Harmonien gjenopprettes dermed av en figur tilsvarende gudene i Antikkens tragedier.
Litteratur
I romanen Fluenes herre av William Golding blir det brukt en deus ex machina da barna som er strandet på en øde øy blir reddet av figuren "sjøkapteinen".
Film
Det usannsynlige aspektet ved deus ex machina kan utnyttes komisk, ved å understreke absurditeten i det og derved også parodiere grepet i seg selv, slik som i Monty Pythons "Profeten Brians liv og historie", der hovedpersonen Brian plutselig reddes fra en uløselig situasjon av et forbipasserende romskip.
TV
Et av de mest kjente eksemplene i en TV-serie finnes i den amerikanske storsuksessen Dallas. I åpningen av niende sesong viser det seg at én av hovedrollene hadde drømt hele åttende sesong. Dette tillot serieskaperne å reintrodusere en hovedrolle som døde i åttende sesong.
Reklame
I nyere tid er det kanskje i reklame en oftest finner de mest åpenbare deus ex machina. Dette skjer gjerne i form av at reklamen beskriver en situasjon som hovedrollen(e) befinner seg i, hvorpå en rolle som gir et inntrykk av troverdighet plutselig introduseres, sammen med produktet som angis å løse problemet. Inntrykket av troverdighet er ofte basert på at personen fremstår som en autoritet, f.eks. ved å bære klær som assosieres med en yrkesgruppe med autoritet på det aktuelle problemet (som en lege med et helseprodukt, eller en håndverker med et bygningsmateriale), og/eller ved å åpenbart være fri for problemet selv, og derved implisitt ha løst det for sin egen del. For eksempel kan hovedpersonen står foran speilet på badet sitt og prøve forgjeves å pusse bort en flekk på en tann, hvorpå en person kledt som en tannlege og som i tillegg har kritthvite tenner plutselig dukker opp på badet med et tannblekingsprodukt.
Kritikk
Deus ex machina blir ofte sett som et dårlig fortellerteknisk grep av kritikere fordi det minimerer historiens interne logikk, selv om nettopp det iblant er et grep som er gjort med vilje.
Teudigisel
Teudigisel (latin Theudigisclus, spansk Teudiselo, Teudigiselo eller Teudisclo, død i desember 549 i Sevilla) var vestgoternes konge i Hispania i et år (548–549). Noen vestgotiske kongelister hopper over Teudigisel, i tillegg til Agila, og går direkte fra Teudis til Atanagild.
Han var en hertug under Teudis, og han tvang frankerne ut etter deres invasjon i 541 da han avskar dem i passet Valcarlos. Han mottok en bestikkelse for å la dem returnere til Frankrike etter at de ble omringet.
Teudigisel ble myrdet under en bankett i Sevilla. Drapet ser ut til å ha vært iscenesatt av ektemenn av kvinner han hadde hatt uanstendig omgang med.
Hestesport under Sommer-OL 1996
Hestesport under Sommer-OL 1996. Hestesport var med på det olympiske programmet for 20. gang under OL-1996 i Atlanta. Det ble konkurrert i tre disipliner; feltritt, dressur og sprangridning om seks olympiske titler, tre individuelle og tre i lag. Tyskland ble beste nasjon med fire gullmedaljer foran New Zealand og Australia med en hver.
Abadan-krisen
Abadan-krisen pågikk fra 1951 til 1954, etter at Iran nasjonaliserte Anglo-Iranian Oil Company, og utviste vestlige selskaper fra oljeraffineriene i byen Abadan. Storbritannia var nær krig med Iran, som forble en alliert med USA som håpet at Iran ville fortsette som en bufferstat mot kommunismen. President Eisenhower, som ble USAs president i 1953, forandret denne statusen. USA hadde fram til da støttet Irans nasjonalisering, og arbeidet for en fredlig løsning mellom Storbritannia og Iran, og vært motstander av sanksjoner mot Iran.
Resultatet av krisen var at den iranske statsministeren Muhammed Mossadegh ble kastet fra makten. Under kuppet, med kodenavnet Operasjon Ajax (TPAJAX), plasserte CIA og MI6 Muhammed Reza Pahlavi ved makten i landet. I august 1954 ble oljeselskapet satt under et konsortium som ble foreslått delt på følgende måte: Anglo Iranian Oil Company (AIOC) (senere British Petroleum) skulle ha en 40 % andel, Shell skulle ha 14 % og CFP, et fransk selskap, skulle ha 6 %, mens de fem store amerikanske selskapene Standard Oil (NJ), Socony, Socal, Texas og Gulf skulle få 8 % hver. Men amerikanske uavhengige oljeselskaper hadde vært interessert i å starte operasjoner i Iran i lengre tid og hadde såvidt startet mens krisen fortsatte. Da det ble kjent at uavhengige selskaper ble ekskludert fra konsortiumet, uttrykte disse selskapene sitt sinne. I respons til disse klagene, overtalte Hoover de store selskapene å avgi 5 % (eller 1 % hver) av deres andel i konsortiumet til de uavhengige amerikanske selskapene.
Kloster Wedinghausen
Kloster Wedinghausen er et kloster tilhørende Premonstratenserordenen som befinner seg i Arnsberg. Klosteret ble grunnlagt i 1170 og ble nedlagt i 1803 som følge av sekulariseringen i hertugdømmet Westfalen.
World Athletics
Det internasjonale friidrettsforbundet eller World Athletics (tidligere kjent som IAAF, International Association of Athletics Federations) er den øverste styrende organisasjonen for friidrett. Forbundet ble grunnlagt i 1912 under den første kongressen i Stockholm av representanter fra 17 nasjonale friidrettsforbund. World Athletics arbeider blant annet med standardisering av tidtaking og registrering og godkjenning av verdensrekorder. Forbundet organiserer også flere store stevner og mesterskap, blant annet:
World Athleticss president er fra 19. august 2015 Sebastian Coe, som ble valgt etter at Lamine Diack hadde ledet forbundet siden 1999. Siden oktober 1993 har World Athletics hatt sitt hovedkvarter i Monaco.
World Athletics var tidligere kjent som IAAF, men byttet navn i november 2019.
Presidenter
Siden etableringen av World Athletics i 1912 har organisasjonen hatt seks presidenter:
Sjøheimevern-gruppe Nord
Sjøheimevern-gruppe Nord har som oppgave å lede fredsoperativ virksomhet og lavintensitetsoperasjoner i eget ansvarsområde, i sør avgrenset til Nordmøre sjøheimevernområde. Gruppen er stasjonert på Olavsvern base.
Akola
Akola (hindi: ) er en by i den indiske delstaten Maharashtra. Byen ligger i Vidarbha-regionen i det sentrale India, omtrent 600 km øst for storbyen Mumbai og 250 km vest for Nagpur. Den er administrasjonssentrum i distriktet med samme navn, som ligger i Amravati divisjon. Distriktet Akola har et areal på ca. 54,31 km² og hadde i 2001 en befolkning på 1 629 305 innbyggere. Marathi er det mest brukte språket, men engelsk og hindi blir også brukt. Distriktet Akola grenser i nord og øst til Amravati distrikt, i sør til distriktet Washim og i vest til distriktet Buldhana.
Akola, også kalt "Bomullsbyen", er kjent for sin produksjon av bomull og er det distriktet i India som produserer mest bomull hvert år. Byen er også kjent for sin pulser (dhal), olje-og tekstilmøller. Byen har også gode medisinske fasiliteter. Det finnes et stort senter for avansert medisinsk behandling, som for eksempel tar i bruk metoden kjent som In vitro-fertilisering. Det finnes tre store sykehus i byen; Civil Hospital, Chaudhary Hospital og Akola Critical Care Unit.
Dainik Deshonnati, en av de mest leste marathiavisene Vidharbha-regionen, stammer fra Akola. Andre fremtredende aviser fra Akola er Lokmat Samachar og Dainik Matrubhumi.
Demografi
Ifølge den nasjonale folketellingen i 2001 hadde Akola 399 978 innbyggere. Av disse var 52 % menn og 48 % kvinner. Gjennomsnittlig lesekyndighet var 75 %, noe som var høyere enn landsgjennomsnittet på 59,5 %. 13 % av befolkningen var barn under 6 år.
Bergmynte
Bergmynte (Origanum vulgare), også kalt kung, kongsgras og røyspost, er den eneste naturlig viltvoksende arten i bergmynteslekta (Origanum) i Norge. Dette er en flerårig plante som er ganske vanlig i lokalklimatisk gunstige områder av Sør-Norge og som finnes spredt også lenger nord. Krydderet oregano kommer fra denne planten.
Beskrivelse
Bergmynte kan bli mellom 20 og 70 cm, men blir sjelden høyere enn 40 cm. Stengelen er smal, hårete og rødlig i fargen. Ofte danner planten store sammenhengende matter. Selv om den er en urt, kan stengelen bli litt hard og forvedet nederst. Bladene vokser i par med motsatt bladstilling og kan bli mellom 1 og 4 cm lange. De er ovale, helrandete til svakt tannete, har kort bladstilk og kjertelprikker. I øvre del av stengelen forgrenes den flere ganger og ender i flere blomsterstander når den blomstrer mellom juli og september. Krona er rødfiolett, i sjeldne tilfeller hvit, med mørkfiolette eggrunde støtteblad som kan være mellom 4 og 5 mm lange. Forholdsmessig lange støvbærere stikker ut av blomsten som har fem like fliker i begeret. Ved å gni bladene mellom fingrene kan man forsterke den tydelige lukten av oregano.
Bilder
Bergmynte finnes stort sett på kalkrik grunn i edellauvskog, furuskog, skogkanter, kratt, berg og rasmark. Arten er ganske vanlig på Østlandet, i indre fjordstrøk på Vestlandet og rundt Trondheimsfjorden. Lenger nordover finnes den spredt på steder med gunstige lokalklima og jordsmonn, helt opp til Nordland. Den naturlige utbredelsen omfatter Europa, Nord-Afrika, Makaronesia og deler av Asia. I tillegg har den blitt innført til Amerika som følge av verdien som krydder.
Bergmynte eller kung har gitt opphav til begrepet «kungsfølget»/«kung-følget» som har vært brukt blant norske botanikere om en gruppe plantearter som har sin hovedutbredelse i lavlandet på Østlandet og indre fjordstrøk på Vestlandet. Disse plantene tåler ganske kalde vintre, men krever høy sommertemperatur. Kravet til sommertemperatur fører til at lokalklimatiske forhold også er viktige, og plantene finnes typisk i solvendte (sør–sørvestlige) skråninger eller rasmark under bergvegger. Eksempler på arter som gjerne regnes til kungsfølget, er stavklokke, bakkemynte, mørkkongslys, filtkongslys og fagerknoppurt. Totalt blir gjerne rundt 40 arter regna til denne gruppa. Oppfatningen er at disse plantene innvandret til Østlandet etter siste istid og etterhvert spredde seg over fjellet til vestlandsfjordene i varmere perioder og at senere kaldere klima forklarer hvorfor de ikke finnes i fjellstrøka mellom hovedutbredelsene. Begrepet ble først brukt av geologen og botanikeren Andreas Hansen i 1904.
Underarter
Bergmynte er svært variabel, og det anerkjennes vanligvis seks underarter:
Navn
Denne arten har i Norge to vanlige navn: «bergmynte» og «kung». Den norske botanikeren Axel Blytt bruker begge navn i sin flora, som etter Blytts død ble ferdigstilt og utgitt av botaniker Ove Dahl i 1906. Botanikeren Johannes Lid bruker «kung» i alle utgaver av sin Norsk flora fram til sjette utgave i 1994,      da begge navnene brukes senere. I foreløpig siste utgave brukes kun «bergmynte». Botanikeren Knut Fægri bruker også «bergmynte» som norsk navn i Norges Planter (1960). Dette er også navnet som brukes i Artsdatabankens navnebase.
I botanikeren Ove Arbo Høegs bok Planter og tradisjon (1974) er ordet «kung» og varianter av dette («skorakung», «bergakung», «kongsgres» med flere) vanligst. Navnet «bergmynte» har han bare brukt ett sted. Et annet selvstendig navn som ble registrert flere steder er «røyspost» med varianter. Dette navnet kommenterer Fægri og han mener at «-post» har sammenheng med den sterkt aromatiske lukta og at det er en variant av «pors» som i pors og finnmarkspors. Forstavelsen «røys-» peker trolig på at plantene ofte kan finnes i rasmark og steinrøyser.
Navnet «kung» har ifølge Fægri ikke opprinnelse i konge (som majestet), men går tilbake til klassisk tid og gresk navn «konile» (latin: «cunile») med tilsvarende varianter i andre germanske språk. Dette navnet ble brukt om aromatiske planter på samme måte som origanon.
Bruk
Planten er en velluktende krydderurt og kan brukes i matlaging. Den er velkjent i pasta og pizza. Det er ingen andre norske planter, unntatt karve, som har vært brukt i så stor utstrekning som krydder. Sammen med en del av dens underarter selges den tørket og knust under navnet «oregano». Også andre arter i bergmynteslekten går under det navnet, foruten en art fra Latin-Amerika (Lippia origanoides), som tilhører en annen slekt. Smaken på disse kan variere en del, O. v. subsp. virens har for eksempel en skarpere smak. Merian (Origanum majorana) tilhører samme slekt som bergmynte.
Bruk av bergmynte i mat og medisin har svært lang tradisjon, og kan føres tilbake til klassisk tid. De mange dialektnavnene kan tyde på at den også i Norge har lange tradisjoner som nytteplante. I Norge har den tradisjonelt blitt brukt som krydder i pølser, supper, kjøttretter, fiskeretter og som te. Den har også erstattet humle som krydder i øl. Planten høstes inn og tørkes før blomstene har sprunget ut, slik at blad og blomsterknopper kan knuses til krydder. Tørking gir en litt søtere smak. Blader og blomsterknopper kan også brukes friske, men de bør ikke fryses.
I norsk folkemedisin har planten blitt brukt på flere måter. Lege og medisinalhistoriker Ingjald Reichborn-Kjennerud skriver at «kokt i vin tas kong som motgift mot alle slags dvaledrikk, og den læger vattersott. Knust og blandet med honning er den god mot hoste og gulsott. Dens låg drikkes mot halsbyld og saften mot spolorm, den skjerper også synet. Kong tygges mot tannverk.» Den har også vært brukt til fotbad for barselkvinner, og som vern mot «det onde øie».
Brukt i farging av ull gir den en ganske mørk rødfarge, med et brunt skjær. Drogen Herba origani ble fremstilt av urtens blader og blomst og var offisinell, altså et godkjent legemiddel, i Norge inntil 1963.
Rebecca Romero
Rebecca Romero (født 24. januar 1980 i Twickenham i London i England) er en britisk tidligere banesyklist og roer.
Hun ble verdensmester i både roing og banesykling. Da hun i 2008 vant OL-gull i forfølgelsesritt på bane, ble hun den andre kvinnelige utøver (etter Roswitha Krause) og den første britiske kvinne til å vinne medalje i sommer-OL i to ulike idretter.
Romero er utnevnt til medlem av Order of the British Empire.
10. oktober
10. oktober er den 283. dagen i året og den 284. i skuddår. Det er 82 dager igjen av året.
Navnedag
Fridtjof, Frits, Frida.
Navnedagen er tatt fra Fridtjof Nansen som ble født 10. oktober 1861.
Fødsler
Se flere som er født 10. oktober i Kategori:Fødsler 10. oktober.
Dødsfall
Se flere som døde 10. oktober i Kategori:Dødsfall 10. oktober.
Fylkesvei 7258
Fylkesvei 7258 går mellom Mindlandet fergekai og Mæland i Alstahaug kommune. Veien er 5,2 km lang.
Frem til 2019 hadde veien betegnelsen fylkesvei 131.
Nicole Scherzinger
Nicole Prescovia Elikolani Valiente Scherzinger (født 29. juni 1978 i Honolulu), også kjent som Nicole Kea, er en amerikansk sangerinne (sopran), danser og sangskriver, kjent særlig som forsanger for The Pussycat Dolls.
Bakgrunn
Nicole Scherzinger ble født på Hawaii med en hawaiisk/ukrainsk mor og en filippinsk far, men er oppvokst i Louisville, Kentucky med sin stefar Gary, mor Rosemary, samt søsteren Ke'ala.
Karriere
I 2001 deltok hun i jentegruppen Eden's Crush i den første sesong av Popstars på amerikansk tv. Gruppen fikk en hit samme år med singelen Get Over Yourself, som nådde topp 5 på de amerikanske salgshitlister. Gruppen ble senere oppløst etter en rekke problemer hos plateselskapet.
Senere hadde hun en rekke soloopptredender under kunstnernavnet «Nicole Kea». I den forbindelse deltok hun på soundtracket til filmen 50 First Dates (2003).
I juni måned samme år ble hun med i burleskgruppen Pussycat Dolls, som skulle relanseres som en popgruppe. Nicole ble tildelt tittelen som frontfigur, og gruppen hadde stor suksess med deres debutalbum PCD Med denne gruppa fikk hun selv og de andre deltakerne stor suksess både hjemme i USA og i utlandet – heriblant Europa.
Hennes første soloalbum, Her Name Is Nicole, var ment å komme ut i 2007, men ble utsatt til våren 2009. Det ble sluppet ut to offisielle singler: «Whatever U Like» og «Baby Love».
I 2012 var hun aktuell i filmen Men in Black 3.
Scherzinger er en sopransanger. The Telegraph beskriver henne som en utrolig sanger med en pregløs stemme. The Guardians anmelder beskriver Scherzinger som en dyktig klubbsanger som har gjort karriere langt over sitt ferdighetsnivå. Andrew Lloyd Weber mente hennes fremføring av «Memory» fra Cats var den beste han hadde hørt. Evening Standard mente at Scherzingers fremføring er den neste beste, bak Elaine Paige, hun ble nominert til Laurence Olivier Award for fremføringen som ble beskrevet som elegant.
Troodos
Troodos er den største fjellkjeden på Kypros, og ligger midt på øya. Den høyeste toppen i Troodos er Olympos på 1 952 meter.
Jamaica under Sommer-OL 1980
Jamaica under Sommer-OL 1980. Tjuetre sportsutøvere fra Jamaica deltok i to sporter under Sommer-OL 1980 i Moskva. Jamaica kom på 34.-plass på medaljestatistikken med tre bronsemedaljer.
Troodos
Troodos strekker seg langs det meste av vestsiden av Kypros, og er et område for turgåing mellom furuskog om sommeren og skigåing om vinteren. Det finnes flere feriesteder i fjellene, bysantinske kloster og kirker på fjelltoppene, og naturskjønne fjellandsbyer i dalene. Det ligger ni kirker i Troodos som er på UNESCOs verdensarvliste. Det mest kjente klosteret er Kykkos kloster.
Området har vært kjent siden antikken for gruvene sine, og i den bysantinske perioden ble det et stort senter for bysantinsk kunst, da kirkene og klostrene ble bygget i fjellene, bort fra den truede kysten.
Noen landsbyer i Troodos er
Onager (våpen)
Onager var et romersk beleiringsvåpen. Navnet fikk det fra den hoppende bevegelsen som oppsto når våpenet ble avfyrt. Dette minnet om sparkene til et iransk vill-esel – en onager. Det er en form for katapult og bruker tvunnet rep, ofte av kvinnehår, til å gi kastenergien.
En onager består av et rekangulært rammeverk som ligger på bakken. Festet til denne er det to føringsbjelker og en kraftig stokk til endestopp. Mellom føringsbjelkene er en kastarm. Denne er fremme festet i et stramt tvunnet rep som gir energi til kastet. I den øvre enden av kastarmen er det en slynge som bærer prosjektilet. Med et tau ned til et spill trekkes kastarmen bakover og ned, slynga lades og onageren er klar til skudd. Ved avfyring slippes kastarmen ved at en låsebolt slås ut med hammer. Kastarmen slår fremover til endestopp og prosjektilet kastes. Når kastarmen møter endestopp skjer dette med slik kraft at onageren «sparker bakut» med stor villskap, derav navnet. De voldsomme bevegelsene forsøker en å dempe ved at det legges en polstring på endestopp.
Mange former for prosjektil kunne benyttes: store steiner mot festninger eller mengder med småstein mot soldater som kardeskladninger i munnladekanoner. Mot byer kunne det benyttes brannbomber. Dyrekadaver ble også brukt for demoralisering av fienden.
De kraftige bevegelsen ved avfyring satte visse begrensninger på hvor onageren kunne settes inn. På festningsmurer, i beskyttelsesgroper eller på smale terrengformer kunne de ikke brukes.
Dersom de skulle ha god rekkevidde og evne til å kaste tunge prosjektiler ble onageren selv stor og uhåndterlig. Selv med hjul ble de tungvinte å flytte til nye posisjoner, men på plass var de imidlertid effektive og kunne kaste 100-350m med betydelig prosjektilvekt.
I det romerske keiserdømmets tid ble onageren også tatt i bruk som feltskyts, trukket at to okser. En legion kunne bringe med seg 10 onagere og 55 kjerrermonterte ballistaer.
I middelalderen, ca. 1200, ble det utviklet en noe lettere onager der slynga var erstattet med en «jerngryte». Dette gjorde det lettere å lade med kardeskladning. Dette våpenet er også omtalt som mangonel, dog kan dette navnet ha blitt brukt også for andre former for beleiringsutstyr.
Harry Pettersen
Harry Sigfred Pettersen (1921–2004) var en norsk motstandsmann under andre verdenskrig.
Pettersen var utdannet smed, og meldte seg for tjeneste i Alta bataljon 9. april 1940 på tross av ikke å ha gjennomført verneplikten. I krigsårene var han drosjesjåfør i Alta-området. I 1943 ble han vervet av Karl Rasmussen til motstandsgruppa Ida som drev agentvirksomhet for britiske Secret Intelligence Service (SIS) mot den store tilstedeværelsen av tyske krigsskip i Altafjorden. Den 15. juli 1944, like etter at motstandsgruppa hadde bidratt til at britiske miniubåter og bombefly hadde påført slagskipet «Tirpitz» sine banesår, ble Pettersen arrestert av Gestapo, mistenkt for agentvirksomhet. Han ble ført til Hammerfest der han ble utsatt for to døgn med tortur, før han ble fraktet til Oslo. Der ble han dømt til døden, men unnslapp såvidt henrettelse. Han satt fengslet i Møllergata 19 helt til freden kom.
Bosna-Podrinje kanton
Bosna-Podrinje kanton (bosnisk: Bosansko-podrinjski kanton, kroatisk: Bosansko-podrinjska županija, serbisk: Босанско-подрињски кантон) er en av ti kantoner i Føderasjonen Bosnia-Hercegovina, en entitet (delstat) i Bosnia-Hercegovina. Foreløpige tall fra folketellingen i 2013 viste at kantonen hadde 25,336 innbyggere.
Kantonens areal er 404,6 km². Administrasjonssenteret ligger i byen Goražde.
Kommuner
Kantonen består av tre kommuner: Goražde, Pale-Prača, Foča-Ustikolina.
Football League Trophy
Football League Trophy er en engelsk fotballturnering. Turneringen består av lag fra de to laveste divisjonene av The Football League, Football League One og Football League Two. Mellom 2000-01 og 2006-07 fikk noen lag fra Conference National også delta.
Historie
Turneringen ble første gang arrangert i 1983/84-sesongen under navnet Associate Members Cup. Siden 1984 har turneringen fått navn etter sponsoren av turneringen.
Organisering
Turneringen er en utslagningsturnering. To lag møtes i en enkelt kamp der vinneren går videre til neste runde, mens taperen blir slått ut av turneringen.
Lagene er delt inn i to grupper. En gruppe av lag fra Nord-England, og en gruppe av lag fra Sør-England. Lag fra Nord-England kan bare møte et lag fra samme region fram til semifinalen, og det samme gjelder for lagene fra Sør-England. I finalen, som vanligvis spilles på Wembley, møtes det beste laget fra de to regionene.
Agila
Agila var vestgoternes konge i Hispania 549–554. Historien forteller at en rival, Atanagild, tilkalte Justinian I, Østromerrikets keiser, for at han skulle sende en romersk styrke fra Gallia for å ta områdene i det sørlige Hispania (idag Andalucía og Murcia).
I 554 tok Justinians arméer Andalucía og Granada, noe som førte til stor glede blant det lokale folket som hovedsakelig var spansk-romerske.
I Hispania på denne tiden hadde vestgoterne fremdeles ikke vunnet hjertene til deres undersåtter. På mange måter bestod kongedømmet til vestgoterne bare av den vestgotiske befolkningen. Spansk-romerne hadde sin lojalitet til det imperielle Roma. Dette var til tross for Romas svake makt, særlig i vest.
Halvor Opgård
Halvor Opgård (1917–2001) var en norsk motstandsmann fra andre verdenskrig.
I det sivile liv drev Opgård med landbruk i Altadalen. I 1939 ble han kalt inn som nøytralitetsvakt i Sør-Varanger under Vinterkrigen i Finland. Senere deltok han som lagfører i Alta bataljon under kampene ved Narvik.
Etter den norske kapitulasjonen i 1940 var Opgård involvert i motstandsbevegelsen via radiosenderne Ida og Lyra, og drev agentvirksomhet mot de store tyske slagskipene som hadde havn i Altafjorden. Sammen med flere andre lokale unge menn bidro Opgård med informasjon som førte til at slagskipene «Scharnhorst» og «Tirpitz» ble senket av britene.
Han fikk Kongens fortjenstmedalje i 1998. I 1980- og 1990-årene var han sentral i kampanjen for at veteraner fra Alta bataljon skulle få krigspensjon, uten å nå frem.
Lee Mason
Lee Stephen Mason (født 29. oktober 1971) er en engelsk fotballdommer som har dømt i blant annet Premier League. Han har dømt i Premier League siden 2005/06-sesongen. Mason dømte playoff-finalen i League One i 2006 mellom Barnsley og Swansea City. Lee Mason dømte den første kampen i finalen i FA Youth Cup i 2009 mellom Arsenal og Liverpool.
Mason har dømt mange kamper i Premier League, men fikk sparken etter å ha gjort en stor VAR feil i kampen mellom Arsenal og Brentford 11. Februar 2023, der han glemte å trekke offside linjene ved 1-1 målet til Brentford.
Premier League 2007/08
* ''Syv minutter ut i kampen Fulham – Middlesbrough måtte han gi seg på grunn av skade og 4. dommer Andy D'Urso måtte overta.''
Graskammygg
Graskammygg (Dilophus febrilis) er en art av mygg som tilhører familien hårmygg (Bibionidae). Den var tidligere svært sjelden i Norge, men har spredt seg mye de siste årene og er nå tallrik i mye av lavlandet i Sør-Norge.